## Odluka o uvjetima korištenja službenih osobnih automobila, mobilnih telefona, sredstava za službena putovanja, poslovnih kreditnih kartica i sredstava reprezentacije (pročišćeni tekst)

### NN 137/2002 (22.11.2002.), Odluka o uvjetima korištenja službenih osobnih automobila, mobilnih telefona, sredstava za službena putovanja, poslovnih kreditnih kartica i sredstava reprezentacije (pročišćeni tekst)

# ODBOR ZA IZBOR, IMENOVANJA I UPRAVNE POSLOVE HRVATSKOGA SABORA

2221

Odbor za izbor, imenova­nja i upravne poslove
Hrvatskoga sabora je na teme­lju točke IX. Odluke o izmjenama i dopuni Odluke o
uvjetima korište­nja službenih osobnih automobila, mobilnih telefona, sredstava
za službena putova­nja, poslovnih kreditnih kartica i sredstava reprezentacije
(»Narodne novine«, br. 133/02.) u nastavku 37. sjednice održanom 13. studenoga
2002. utvrdio pročišćeni tekst Odluke o uvjetima korište­nja službenih osobnih
automobila, mobilnih telefona, sredstava za službena putova­nja, poslovnih
kreditnih kartica i sredstava reprezentacije.

Pročišćeni tekst Odluke
o uvjetima korište­nja službenih osobnih automobila, mobilnih telefona,
sredstava za službena putova­nja, poslovnih kreditnih kartica i sredstava
reprezentacije obuhvaća Odluku o uvjetima korište­nja službenih osobnih
automobila, mobilnih telefona, sredstava za službena putova­nja, poslovnih
kreditnih kartica i sredstava reprezentacije (»Narodne novine«, br. 128/00.),
Odluku o izmjeni Odluke o uvjetima korište­nja službenih osobnih automobila,
mobilnih telefona, sredstava za službena putova­nja, poslovnih kreditnih
kartica i sredstava reprezentacije (»Narodne novine«, br. 20/01.) te Odluku o
izmjenama i dopuni Odluke o uvjetima korište­nja službenih osobnih automobila,
mobilnih telefona, sredstava za službena putova­nja, poslovnih kreditnih
kartica i sredstava reprezentacije objav­ljenu u »Narodnim novinama«, broj
133/02. u kojima je naznačeno vrijeme ­njihova stupa­nja na snagu i primjene.

Klasa: 121-01/00-01/03
Zagreb, 13. studenoga 2002.

Predsjednik
Odbora za izbor, imenova­nja i
upravne poslove Hrvatskoga sabora
**dr****.
sc****.** **Vilim Herman,** v. r.

## ODLUKA

### O UVJETIMA KORIŠTENJA SLUŽBENIH OSOBNIH AUTOMOBILA, MOBILNIH TELEFONA, SREDSTAVA ZA SLUŽBENA PUTOVANJA, POSLOVNIH KREDITNIH KARTICA I SREDSTAVA REPREZENTACIJE (pročišćeni tekst)

I.

Ovom se Odlukom utvrđuju dužnosnici i državni
službenici u Hrvatskom saboru (u da­lj­njem tekstu: Sabor) koji imaju pravo na
korište­nje službenih osobnih automobila, mobilnih telefona, sredstava za
službena putova­nja, poslovnih kreditnih kartica i sred­stava reprezentacije.

II.

Dužnosnici i državni službenici u Saboru, za
potrebe ostvariva­nja prava iz ove Odluke svrstani su u četiri skupine i to:

– I. skupina: predsjednik i potpredsjednici
Sabora

– II. skupina: predsjednici radnih tijela,
predsjednici klubova zastupnika i tajnik Sabora

– III. skupina: potpredsjednici radnih tijela,
zastupnici i zamjenik tajnika Sabora

– IV. skupina: vodite­lji ustrojstvenih jedinica
u Stručnoj službi Sabora.

SLUŽBENI OSOBNI AUTOMOBILI

III.

Pravo na korište­nje službenog osobnog
automobila gor­nje klase, sa službenim vozačem 24 sata dnevno, pripada
predsjedniku Sabora.

Pravo na korište­nje službenog osobnog
automobila gor­nje sred­nje klase sa službenim vozačem 24 sata dnevno pripada
potpredsjednicima Sabora i tajniku Sabora.

Pravo na korište­nje službenog osobnog
automobila sred­nje i do­nje sred­nje klase u obav­lja­nju službe, iz servisa
Ureda za opće poslove Hrvatskoga sabora i Vlade Republike Hrvatske, pripada
predsjednicima radnih tijela, predsjednicima klubova zastupnika i zamjeniku
tajnika Sabora.

Potpredsjednici radnih tijela i zastupnici
Sabora u obav­lja­nju zastupničke dužnosti te vodite­lji ustrojstvenih jedinica
u Stručnoj službi Sabora ovisno o potrebama obav­lja­nja službe i o
mogućnostima, koriste se službenim vozilom s vozačem iz servisa uz odobre­nje
tajnika Sabora.

MOBILNI TELEFONI

IV.

Pravo na korište­nje mobilnog telefona, pored
dužnosnika iz točke II., I. skupine ove Odluke pripada tajniku i zamjeniku
tajnika Sabora, predstojniku ureda – tajniku predsjednika Sabora, vodite­lju
Službe za odnose s javnošću, predstojniku Ureda za protokol Sabora, tajnicima
radnih tijela za va­njsku politiku, međuparlamentarnu surad­nju i europske inte­gracije
Sabora.

Tajnicima službenih izaslanstava, uz prethodno
odobre­nje tajnika Sabora, pripada pravo na korište­nje mobilnog telefona za
vrijeme traja­nja službenog puta.

Predsjednik Sabora ima pravo i na mobilni
telefon u službenom osobnom automobilu koji koristi.

SLUŽBENA PUTOVANJA

V.

Službena putova­nja u inozemstvo zastupnicima
odobrava tajnik Sabora, uz prethodnu suglasnost predsjednika Sabora. Radi
dobiva­nja prethodne suglasnosti, vodite­lji izaslanstava obvezni su
predsjednika Sabora izvijestiti o svrsi putova­nja i broju članova izaslanstva.

Službena putova­nja u zem­lji, po nalogu
dužnosnika iz točke II., I. skupine ove Odluke i predsjednika radnih tijela
Sabora, potpisuje tajnik Sabora.

VI.

Zastupnici, koji koriste smještaj u stanovima za
službene potrebe ili u unajm­ljenim stanovima i oni koji iznimno koriste
hotelski smještaj, a na sjednice Sabora, radnih tijela i klubova zastupnika
dolaze vlastitim vozilom, imaju pravo na višekratnu naknadu troškova
kilometraže (pri dolasku i odlasku u svakom tjednu koliko traje zasjeda­nje).

Zastupnici, koji ne koriste smještaj u stanovima
za službene potrebe, u unajm­ljenim stanovima i hotelski smještaj, a imaju
prebivalište uda­ljeno više od 50, a ma­nje od 100 km od Zagreba i na sjednice
Sabora, radnih tijela i klubova zastupnika dolaze vlastitim vozilom, imaju
pravo na naknadu mjesečnih troškova prijevoza do 2.500,00 kuna.

Pravo na naknadu troškova kilometraže iz stavka
1. i 2. ove točke ostvaruje se po odobre­nju tajnika Sabora, a uz predoče­nje
odgovarajuće dokumentacije (navođe­nje re­gistarskog broja vozila, privitak
potvrde o naplaćenoj cestarini, trajektu i drugo).

Tajnik Sabora o troškovima zastupnika iz ove
točke dostav­lja tromjesečno izvješće Odboru za izbor, imenova­nja i upravne
poslove Hrvatskoga sabora.

VII.

Dužnosnici i zastupnici, u obnaša­nju svojih
dužnosti, imaju pravo na korište­nje prijevoza zrakoplovom.

Pravo na korište­nje zrakoplovne putničke karte
I. poslovne klase pripada predsjedniku Sabora.

Pravo na korište­nje zrakoplovne karte ekonomske
klase pripada potpredsjednicima Sabora, predsjednicima radnih tijela, svim
ostalim dužnosnicima, kao i zastupnicima Sabora.

U slučajevima kada zrakoplovne linije koristi
dele­gacija Sabora, svi njezini članovi, u pravilu, imaju pravo na korište­nje
putničke karte poslovne klase.

POSLOVNE KREDITNE KARTICE

VIII.

Pravo na korište­nje poslovne kreditne kartice
ima predsjednik Sabora.

Po posebnom odobre­nju tajnika Sabora, pravo na
korište­nje poslovnih kreditnih kartica imaju predstojnik ureda – tajnik pred­sjednika
Sabora, tajnici radnih tijela za va­njsku politiku, međuparlamentarnu surad­nju
i europske inte­gracije Sabora te pred­stojnik Ureda za protokol Sabora za
vrijeme službenog puta.

Poslovne kartice mogu se koristiti za plaća­nje
troškova koji su obuhvaćeni putnim nalozima za putova­nje u zem­lji i
inozemstvu (prijevoz, smještaj, prehrana i drugi s tim u svezi troškovi), kao i
troškova reprezentacije iz točke IX. stavka 2. ove Odluke.

Kontrolu troškova obav­lja tajnik Sabora.

REPREZENTACIJA

IX.

Pravo na sredstva za reprezentaciju unutar
organiziranih ugostite­ljskih usluga u Saboru, pored dužnosnika iz točke II.,
I. skupine ove Odluke, imaju predsjednici radnih tijela i klubova zastupnika,
tajnik i zamjenik tajnika Sabora.

Pravo na sredstva za
reprezentaciju izvan organiziranih ugo­stite­ljskih usluga u Saboru, imaju
dužnosnici iz točke II., I. skupine ove Odluke.

**ODBOR ZA IZBOR, IMENOVANJA I UPRAVNE
POSLOVE HRVATSKOGA SABORA**

Pročišćeni tekst, NN 137/2002-2221